text: मास्टर कार्ड के वाइस-प्रसिडेंट सहारा इंग्लिश ने भेजे गए नोट के माध्यम से कहा, “पीएम मोदी द्वारा डिजिटल पेमेंट को बढ़ावा देने का किया गया प्रयास सराहनीय था, लेकिन भारत सरकार ने वैश्विक कंपनियों के नुकसान के लिए संरक्षणवादी उपायों की एक श्रृंखला बनाई। अमेरिकी कंपनियां मोदी सरकार की संरक्षणवादी नीतियों की वजह से जूझ रही है।” रॉयटर्स ने एक अन्य नोट के हवाले से बताया, मोदी द्वारा रुपे को बढ़ावा दिए जाने की वजह से मास्टर कार्ड को काफी निराशा हुई। मास्टर कार्ड ने अपने नोट में कहा, “रुपे को बढ़ावा देने के लिए पीएम मोदी और उनकी सरकार द्वारा किए जा रहे उपायों से अमेरिकी पेमेंट टेक्नोलॉजी कंपनियों को बाजार में पहुंच बनाने में समस्या पैदा हो रही है।” मास्टर कार्ड न्यूयॉर्क स्थित कंपनी है, जो पूरी दुनिया में दूसरी सबसे बड़ी पेमेंट प्रोसेसर है।